《春阴独居即事五章 其五》
清代·姚燮

黄鸡始出鷇，食与雏鸭争。虽争无恶机，各自娱所生。

閒居体物态，远见苍黎情。尽泯饥寒虞，天地何不平？

南窗气略暄，一蝶偶来停。似嫌荼蘼枝，故作迟迟英。

三日不过圃，茁土当有青。短藿杂苋苗，便思尝其馨。

鄙人不务农，于理颇知耕。今年当大年，奚待秋稼成？

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。